<translate>  <pcm>
Major-General Buhari na one of di leaders of di military coup wey happun for December 1983 to overthrow di democratic elected goment of President Shehu Shagari. Buhari tok say di reason why military seize power na sake of say di civilian goment dey hopelessly corrupt, anoda reason be say im goment wan correct di economic kasala wey dey happun for di kontri.Buhari military goment alias regime establish one Supreme Military Council, Federal Executive Council and one Council of States. Im cut down di number of ministries to 18, dem sack some senior officers for civil service and di police. Im retire 17 permanent secretaries and some senior police and naval officers.Buhari break relationship wit di International Monetary Fund, wen dem ask im goment to reduce di value AKA devalue di naira by 60.On 7 May, 1984 General Buhari announce di kontri National Budget wia im decide to dey employ federal public sector workers, raise capital interest, stop capital projects, stop make state goment dey borrow, realign import duties, im cut imports, im allow make dem dey import raw material and spare parts wey dem need for agriculture.Buharis economic policies no make plenti pipo like am for di kontri as inflation dey for di military goment alias regime during dat period.For im January 1984 new year speech as Head of State, Buhari say im go maintain and improve all di padi-padi relations with all di kontris and international organisations like OAU, UN, OPEC, ECOWAS and di Commonwealth of Nations. He tok say e go honour all di treaty obligations and e do am.During Buhari regime as Major General wey be di Head of Sate, about 500 politicians, officials and businessmen na im enta prison ontop corruption accuse. Dem release dem afta dem give moni back to di goment and meet certain conditions.Buhari administration decalre three decrees to torchlight corruption and control foreign exchange. Di Banking Freezing of Accounts Decree of 1984, make di Federal Military Government get power to freeze bank accounts of persin wey dem suspect say e dey commit fraud. Di Recovery of Public Property Special Military Tribunals Decree wey allow goment to chook eye for public officials wey dem gbab say e dey corrupt and military tribunal go try am. Di Exchange Control Anti-Sabotage Decree allow punishment for violators of foreign exchange laws.Wen im be Major General, im goment establish War Against Indiscipline on March 20, 1984 to correct di lack of public morality and civic responsibility of Nigerian society.According to Decree Number 2 of 1984, dem give di state security and di chief of staff power to detain, without charges, individuals wey dem see say na security risk to di state for up to three months.Dem ban strikes and popular demonstrations for di kontri and Nigerias security agency,di National Security Organization NSO get power to stop am.Di regime put late afro beat singer Fela Kuti wen e dey go on American tour. Amesty international say di arrest dey illegal, Dem jail fela for five years but dem release am 18months later afta Buhari comot for goment.In 1984, Buhari pass Decree Number 4, di Protection Against False Accusations Decree, wey dem scholars say na di most repressive press law wey Nigeria don ever get be dat.In 1985, sake of economic wahala and crime rate wey dey rise, Buhari goment open border wey dem close since April 1984 with Benin, Niger, Chad and Cameroon to speed up di 700,000 illegal foreigners and illegal migrant workers wey dem send comot from di kontri. 